
ΑΝΑΚΟΙΝΩΣΗ

ΓΙΑ ΤΗΝ ΥΠΟΒΟΛΗ ΑΙΤΗΣΕΩΝ ΣΤΕΓΑΣΗΣ ΚΑΙ ΣΙΤΙΣΗΣ 
ΠΡΩΤΟΕΤΩΝ ΦΟΙΤΗΤΩΝ/ΦΟΙΤΗΤΡΙΩΝ 
ΤΩΝ ΑΚΑΔΗΜΑΪΚΩΝ ΤΜΗΜΑΤΩΝ ΣΕ ΚΕΡΚΥΡΑ-ΖΑΚΥΝΘΟ-ΚΕΦΑΛΟΝΙΑ
ΑΚΑΔΗΜΑΪΚΟΥ ΕΤΟΥΣ 2026-2027

Οι εισαχθέντες/σες φοιτητές/τριες του Ακαδημαϊκού έτους 2026-2027, αφού λάβουν από τις Γραμματείες των Ακαδημαϊκών τους Τμημάτων:
 α) τα στοιχεία του ιδρυματικού τους λογαριασμού (όνομα χρήστη και κωδικό πρόσβασης, απαραίτητους για την είσοδό τους στην εφαρμογή υποβολής των αιτήσεων για σίτιση και στέγαση),
 β)  τον αριθμό μητρώου φοιτητή/τριας,

 μπορούν να υποβάλουν τις αιτήσεις τους και τα απαιτούμενα δικαιολογητικά για δωρεάν στέγαση και σίτιση στην παρακάτω ηλεκτρονική διεύθυνση:

https://applications.care.ionio.gr/students/

Από Τρίτη 15 Σεπτεμβρίου 2026 έως και την Κυριακή 27 Σεπτεμβρίου 2026

Επίσης μέσω της  ιστοσελίδα μας οι ενδιαφερόμενοι/νες μπορούν να ενημερωθούν: 

1) Για τον κανονισμό στέγασης των Τμημάτων του Ι.Π. που εδρεύουν στην Κέρκυρα, ΦΕΚ 2017/07-4-2026, τ. Β’ https://care.ionio.gr/services/housing/ και 
2) Για τους όρους, τις προϋποθέσεις και τη διαδικασία για την παροχή δωρεάν σίτισης στους φοιτητές/τριες των Α.Ε.Ι., Κ.Υ.Α., αριθ. Φ5/68535/Β3/ΦΕΚ 1965/18-6-2012 https://care.ionio.gr/services/nutrition/.   

[bookmark: _Hlk44497229]Οι φοιτητές των Ακαδημαϊκών Τμημάτων στην Κεφαλονιά μπορούν να υποβάλουν αίτηση μόνο για Σίτιση. 

ΔΙΚΑΙΟΛΟΓΗΤΙΚΑ ΓΙΑ ΣΙΤΙΣΗ ΚΑΙ ΣΤΕΓΑΣΗ

1. Πράξη Διοικητικού Προσδιορισμού Φόρου Εισοδήματος (Εκκαθαριστικό),  δήλωσης εισοδημάτων φορολογικού έτους 2025 (εκδίδεται ηλεκτρονικά σε μορφή PDF, από το myAADE).
Σημείωση: Τα αντίγραφα εκκαθαριστικών εφορίας, θα είναι των δύο γονέων και του φοιτητή, εφόσον καταθέτει φορολογική δήλωση και είναι μέχρι 25 ετών. Φοιτητές/τριες  που είναι άνω των 25 ετών υποβάλλουν μόνον το δικό τους. Ενώ οι έγγαμοι φοιτητές για το συνολικό οικογενειακό τους εισόδημα. 
Για τους Κύπριους φοιτητές, απαιτείται βεβαίωση εισοδημάτων, από το Τμήμα Φορολογίας (εισοδήματα από 01/01/2025 έως 31/12/2025)  των ΓΟΝΕΩΝ   και των ΑΝΗΛΙΚΩΝ ΑΔΕΛΦΩΝ του φοιτητή. Συγκεκριμένα απαιτείται το έντυπο «Φορολογική Βεβαίωση» έτους 2025, από το τμήμα Φορολογίας του Υπουργείου Οικονομικών της Κύπρου.  
Για ομογενείς φοιτητές/τριες (επίσημο έγγραφο Δημόσιας Αρχής μεταφρασμένο στα ελληνικά για το συνολικό οικογενειακό εισόδημά τους στην αλλοδαπή και στην Ελλάδα, εφόσον είναι μέχρι 25 ετών ή για το ατομικό τους εισόδημά, εφόσον είναι άνω των 25). 
Για αλλοδαπούς υπότροφους φοιτητές/τριες θα υποβάλλουν βεβαίωση χορήγησης υποτροφίας, από το Υπουργείο Παιδείας και έγγραφο Δημόσιας Αρχής από τη χώρα προέλευσης μεταφρασμένο στα ελληνικά, από το οποίο να προκύπτει το ετήσιο οικογενειακό εισόδημα ή το ετήσιο ατομικό εισόδημα του/της φοιτητή/φοιτήτριας, εφόσον είναι άνω των 25 ετών.
Σε περίπτωση διαζευγμένων γονέων, κατατίθεται εκκαθαριστικό του γονέα που έχει την επιμέλεια του φοιτητή/τριας και επιπλέον, διαζύγιο ή δικαστική απόφαση ή  απόφαση επιμέλειας.

2. [bookmark: _Hlk108002396]ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ (τελευταίου εξαμήνου έτους 2026). 
Σημείωση: Εάν ανήκετε στη κατηγορία «Αλλοδαπός Φοιτητής» πρέπει να προσκομίσετε πιστοποιητικό οικογενειακής κατάστασης σε ισχύ,  επίσημα μεταφρασμένο στα ελληνικά,  από τη χώρα προέλευσής σας.

3. ΥΠΕΥΘΥΝΗ ΔΗΛΩΣΗ Ν. 1599/86 (την οποία θα βρείτε στην ηλεκτρονική πλατφόρμα κατά την υποβολή της ηλεκτρονικής σας αίτησης).

Επιπλέον δικαιολογητικά  (μόνο  για όσους  εμπίπτουν  στις παρακάτω  κατηγορίες):  

1. ΠΙΣΤΟΠΟΙΗΤΙΚΟ ΚΕ.Π.Α ή ΑΝΤΙΣΤΟΙΧΟ ΠΙΣΤΟΠΟΙΗΤΙΚΟ ΠΟΥ ΑΦΟΡΑ ΣΤΟ/ΣΤΗ ΦΟΙΤΗΤΗ/ΦΟΙΤΗΤΡΙΑ Ή ΣΕ ΜΕΛΟΣ ΤΗΣ ΟΙΚΟΓΕΝΕΙΑΣ ΤΟΥ/ΤΗΣ (με ποσοστό αναπηρίας 67% και άνω.  
  
2. ΠΡΟΣΦΑΤΟ ΠΙΣΤΟΠΟΙΗΤΙΚΟ ΣΠΟΥΔΩΝ  στην περίπτωση που σπουδάζει/ζουν αδελφός/ια, από το οποίο να προκύπτει ότι ο/η αδελφός/ή φοιτητής/φοιτήτρια είναι ενεργός/ενεργή σε ΔΗΜΟΣΙΟ ΠΑΝΕΠΙΣΤΗΜΙΟ, για την απόκτηση πρώτου τίτλου σπουδών ή αντίγραφο της «ηλεκτρονικής αίτησης  εγγραφής στην τριτοβάθμια εκπαίδευση» της εφαρμογής του ΥΠΑΙΘΑ για νεοεισαχθέντα αδέλφια φοιτητές/φοιτήτριες σε ΔΗΜΟΣΙΑ ΠΑΝΕΠΙΣΤΗΜΙΑ.

3. ΛΗΞΙΑΡΧΙΚΗ ΠΡΑΞΗ ΘΑΝΑΤΟΥ ΓΟΝΕΑ/ΓΟΝΕΩΝ, για απορφανισθέντες φοιτητές από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους. 

4. ΛΗΞΙΑΡΧΙΚΗ ΠΡΑΞΗ ΓΕΝΝΗΣΗΣ ΤΟΥ/ΤΗΣ ΦΟΙΤΗΤΗ/ΤΡΙΑΣ για μη αναγνωρισμένο τέκνο άγαμης μητέρας και έως 25 ετών. Το δικαιολογητικό αυτό ΔΕΝ απαιτείται όταν υποβάλλεται αίτηση ΜΟΝΟΝ για στέγαση.

5. ΒΕΒΑΙΩΣΗ ΕΠΙΔΟΤΗΣΗΣ ΑΝΕΡΓΙΑΣ από τον ΟΑΕΔ (στα μητρώα του οποίου είναι εγγεγραμμένος/εγγεγραμμένη ο/η φοιτητής/φοιτήτρια, ο γονέας του/της ή ο/η σύζυγος του/της)  που να είναι σε ισχύ κατά το χρόνο υποβολής της αίτηση (δηλαδή κατά το χρόνο υποβολής της αίτησης να λαμβάνει ΕΠΙΔΟΜΑ ΑΝΕΡΓΙΑΣ). Το δικαιολογητικό αυτό ΔΕΝ απαιτείται όταν υποβάλλεται αίτηση ΜΟΝΟΝ για στέγαση.

6. ΒΕΒΑΙΩΣΗ ΑΠΟ ΤΗ ΣΥΝΟΜΟΣΠΟΝΔΙΑ ΠΟΛΥΤΕΚΝΩΝ ΕΛΛΑΔΟΣ (για φοιτητές μέλη πολύτεκνης οικογένειας).

7. 	ΑΝΤΙΓΡΑΦΟ ΠΡΑΞΗΣ ΣΥΝΤΑΞΙΟΔΟΤΗΣΗΣ ΠΟΥ ΑΠΟΝΕΜΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ
        Ν.1897/90, για φοιτητές τέκνα θύματος τρομοκρατίας. Το δικαιολογητικό αυτό ΔΕΝ απαιτείται όταν υποβάλλεται αίτηση ΜΟΝΟΝ για στέγαση.



Για την υποβολή της ηλεκτρονικής σας αίτησης: 
-ΠΡΕΠΕΙ ΝΑ ΔΙΑΒΑΖΕΤΕ ΠΡΟΣΕΧΤΙΚΑ  ΤΙΣ ΟΔΗΓΙΕΣ ΤΗΣ ΠΛΑΤΦΟΡΜΑΣ
-Τα δικαιολογητικά να είναι μόνο σε μορφή PDF. 
-Η πράξη Διοικητικού Προσδιορισμού Φόρου Εισοδήματος (εκκαθαριστικό σημείωμα) να αντλούνται ηλεκτρονικά από την ιστοσελίδα της ΑΑΔΕ και όχι να «σκανάρονται» από έντυπη μορφή. Δυσανάγνωστα δικαιολογητικά δεν θα λαμβάνονται υπόψη.

ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Η συλλογή και το σύνολο της επεξεργασίας των παραπάνω προσωπικών δεδομένων σας γίνεται για την επιλογή σας ως δικαιούχος σίτισης ή και στέγασης και βασίζεται στην έννομη υποχρέωση του Πανεπιστημίου σύμφωνα με την  Κ.Υ.Α., αριθ. Φ5/68535/Β3/ΦΕΚ 1965/18-6-2012 και τον Κανονισμό Στέγασης ΦΕΚ 2017 Β΄/07-4-2026. Τα προσωπικά δεδομένα που θα συλλέγονται θα διατηρούνται για δέκα (10) έτη, μετά το τέλος του οικονομικού έτους της αίτησης, για λόγους δημοσιονομικού ελέγχου από τις αρμόδιες ελεγκτικές αρχές, ή για μεγαλύτερο χρόνο αν προκύψει άλλη έννομη υποχρέωση του Ι.Π.  και στη συνέχεια θα καταστρέφονται.
Εάν εγκριθεί η αίτησή σας, τα εξής δεδομένα: ονοματεπώνυμο, Ακαδημαϊκό Τμήμα σπουδών, Αριθμός Μητρώου Φοιτητή  και αριθμός barcode της ακαδημαϊκής ταυτότητας, διαβιβάζονται στους αναδόχους σίτισης ή και στέγασης με τους οποίους έχει συμβληθεί το Πανεπιστήμιο για  την παροχή των αντίστοιχων υπηρεσιών. 
Για τα προσωπικά δεδομένα σας μπορείτε να ασκήσετε το δικαίωμα πρόσβασης, διαγραφής, διόρθωσης και περιορισμού της επεξεργασίας στέλνοντας το αίτημά σας με email στο merimna@ionio.gr ή και στο dpo@ionio.gr. Αν έχετε ερωτήσεις για την επεξεργασία των   προσωπικών δεδομένων σας ή τα δικαιώματά σας ή  πιστεύετε ότι αυτά παραβιάζονται παρακαλούμε να επικοινωνήσετε με τον Υπεύθυνο Προστασίας Δεδομένων του Ι.Π στο dpo@ionio.gr. Αν νομίζετε ότι δεν αντιμετωπίστηκαν τα θέματά σας ικανοποιητικά μπορείτε να προχωρήσετε σε καταγγελία στην Αρχή Προστασίας Δεδομένων Προσωπικού Χαρακτήρα μέσω της ιστοσελίδας www.dpa.gr.
   Περισσότερα για τα δικαιώματά σας μπορείτε να δείτε στην ιστοσελίδα μας https://gdpr.ionio.gr

	
	

Από το Τμήμα της Φοιτητικής Μέριμνας
του Ιονίου Πανεπιστημίου

